Esimesed preemiad anti kätte  Stockholmi kesklinnas Muusikaakadeemia vanas majas. 1907. aastal omandas Nobeli Fond 3000 ruutmeetri suuruse krundi Djurgårdenis, kus praegu asub Nobeli park. Sinna plaaniti ehitada maja, mille suur saal mahutaks 2000 inimest. Tuntud Rootsi arhitekt Ferdinand Bobergi projekt valmis 1911. aastaks ja oli tõeliselt internatsionalistlik - inspireeritud Islami mosheest, Itaalia villast, India pagoodist ja Ameerika pilvelõhkujast. Projekt vallandas Rootsis ägeda vaidluse, mille suutis katkestada vaid Esimene  maailmasõda.